open-index/open-wikipedia-markdown huggingface dataset:
தைலப்புல்

**தைலப்புல்** (*Cymbopogon martinii*) என்பது இந்தியா மற்றும் இந்தோசீனாவை பூர்வீகமாகக் கொண்ட *[[எலுமிச்சைப் புல்]]*  இனத்தைச் சேர்ந்த ஒரு வகை புல் ஆகும். இதன் நறுமண எண்ணெய்க்காக பல இடங்களில் பரவலாக பயிரிடப்படுகிறது.   இது **பாம்ரோஸ்** ( *பாம் ரோஸ்* ) என்ற பொதுவான பெயரால் நன்கு அறியப்படுகிறது, ஏனெனில் இதன் மணமானது  இனிப்பு மற்றும் ரோஜா மணத்தை ஓத்ததாக இருக்கும்.  

## பாம்ரோஸ் எண்ணெய்
ஜெரனியோல் என்ற ரசாயன கலவை கொண்ட இந்த தாவரத்தில் இருந்து எடுக்கப்படும் ஆவி எண்ணெய்யானது  வாசனைக்காகவும்,  பல பாரம்பரிய மருத்துவம், பூச்சி விரட்டி போன்றவற்றிற்றாகவும் பயன்படுத்தப்படுகிறது.  தனியங்கள் மற்றும் பீன்ஸ் போன்றவற்றை சேமித்து வைக்கும் இடத்தில் இந்த எண்ணெய்யை பூச்சி விரட்டியாக பயன்படுத்தும்போது பயனுள்ளதாக இருக்கும் நிரூபிக்கப்பட்டுள்ளது  மேலும் இது நூற்புழுக்களுக்கு எதிராக ஒட்டுண்ணிப் புழுவெதிரியாகவும்,  மற்றும் எதி்ர்பூஞ்சையாகவும் கொசு விரட்டியாகவும் பயன்படுத்தப்படுகிறது. 

ரோஜா பூவை ஒத்த வாசனை கொண்ட தைலப்புல் எண்ணெய்யானது சோப்பு, அழகுசாதனப் பொருட்கள, ஊதுவத்தி போன்றவற்றில் சேர்க்கப்படுகிறது.  

### சாகுபடி
இந்த புல்லானது  1.3 முதல் 3 மீ (4 அடி 3 முதல் 9 அடி 10 அங்குலம்) வரை மிக உயரமான வெளிர் பச்சை நிறமானதாகவும்,  வலுவான மெல்லிய தண்டுடன் வளர்கிறது. இந்த பயிர் மெதுவாக வளர்கிறது, பூக்க மூன்று மாதங்கள் ஆகும்; அது பூத்தவுடன், அதை அறுவடை  செய்யலாம். இதன் ரோஜா மலர் நறுமணத்தினால் பாம்ரோஸ் என்ற பெயரைப் பெற்றது.  இது உலகம் முழுவதும் ரோஜா வாசனை கொண்ட வாசனை திரவியங்கள் மற்றும் அழகுசாதனப் பொருட்களுக்காக பரவலாகப் பயன்படுத்தப்படுகிறது.  இது கொசு விரட்டி மற்றும் சுவை புகையிலை பொருட்களை தயாரிக்கப் பயன்படுகிறது. இது மருத்துவ தீர்வுகள் மற்றும் நறுமருந்து சிகிச்சை போன்றவற்றிற்கு பயன்படுத்தப்படுகிறது .  

### எங்கே தயாரிக்கப்படுகிறது / எப்படி வளர்க்கப்படுகிறது, எப்படி, பதப்படுத்தப்படுகிறது
பாம்ரோஸ் நேபாளத்திலும், இந்தியாவின் வேளாண் நிலங்களில் பெருமளவு வளர்க்கப்படுகிறது.   இதன் இலை, தண்டு போன்றவற்றை ஆலைகளில் பிழிந்து பால்மரோசா எண்ணெய் பிரித்தெடுக்கப்படுகிறது.  பாமரோஸிலிருந்து எண்ணெயைப் பிரிக்க, தண்டுகள் மற்றும் இலைகள் இரண்டு முதல் மூன்று மணி நேரம் காய்ச்சி வடிகட்டப்படுகிறது. மீதமுள்ள சக்கையானது எருவாக பயன்படுத்தப்படுகிறது.    
இது தமிழ்நாட்டின் தருமபுரி மாவட்டத்தில் பரவலாக பயிரிடப்படுகின்றது. இந்தப் புல்லை விதைக்க ஒரு ஏக்கருக்கு 30 கிலோவரை விதை தேவைப்படுகிறது. ஒருமுறை விதைத்துவிட்டால் பராமரிப்பைப் பொறுத்து ஆறு ஆண்டுகள் முதல் பத்து ஆண்டுகள் வரை பலன் தரக்கூடியது. மானாவாரி நிலத்தில் நான்கு மாதங்களுக்கு ஒருமுறை என்று ஆண்டுக்கு மூன்று முறை அறுவடை செய்யலாம். பாசன வசதியுள்ள நிலமாக இருந்தால் ஆண்டுக்கு நான்குமுறைகூட அறுவடை செய்யலாம். 
## குறிப்புகள்

பகுப்பு:ஆவி எண்ணெய்கள்
பகுப்பு:புற்கள்
வடக்கு பச்சையாறு அணை

thumb|நிரம்பும் தருவாயில் வடக்கு பச்சையாறு**பச்சையாறு அணை**
**பச்சையாறு அணை** என்பது திருநெல்வேலி மாவட்டத்தில், களக்காடு அருகே, மேற்கு தொடர்ச்சி மலையின் அடிவாரத்தில் அமைந்துள்ளது. பச்சையாற்றின் குறுக்கே கட்டப்பட்ட இந்த அணை 2004ஆம் ஆண்டு முதல் பொதுமக்களின் பயன்பாட்டுக்குத் திறக்கப்பட்டுள்ளது. அணையின் முழு கொள்ளளவு 50 அடியாகும், மற்றும் வடகிழக்கு பருவமழையின் போது அதிகப்படியான நீரளவு கிடைக்கிறது.

**அணைக்கு செல்லும் வழிகள்:**

* **[[மேல வடகரை]]** மற்றும் **மஞ்சுவிளை** வழியாக.செல்லலாம்.

### அமைப்பு மற்றும் கொள்ளளவு

* **அணையின் நீளம்**: 3110 மீட்டர்கள்.
* **மண் அணை மற்றும் கல்லணை**: 20.20 மீட்டர்கள் உயரத்தில்.
* **முழு கொள்ளளவு**: 442 மில்லியன் கனஅடி.
* **அணையின் அமைப்பு**: 2004 ஆம் ஆண்டு தொடங்கப்பட்டது.
* **கொள்ளளவு**: 50 அடிகள்.

இந்த அணை, 2009, 2014, 2015, 2019 மற்றும் 2020 ஆகிய ஆண்டுகளில் தனது 50 அடியளவைக் எட்டியது.

### நீரியல் விவரங்கள்

* **அட்சரேகை**: 08°32'51.3" வட latitude.
* **தீா்க்கரேகை**: 77°31'09.5" கிழக்கு longitude.
* **நீர்வடியும் பரப்பு**: 35.09 சதுர கிலோமீட்டர்கள்.
* **நீர்பிடிப்பு பரப்பு**: 184.52 ஹெக்டேர்.
* **நீர்வளத்தின் கொள்ளளவு**: 12.506 மில்லியன் கனமீட்டர்கள் / 422 கிலோபாஸ் கியூப்.
* **மதகு எண்ணிக்கை / திறப்பின் அளவு**: 2 எண்ணம், 1.20 kP x 1.80 kP.
* **வழிந்தோடியின் வகை / நீளம்**: கட்டுபாடற்றது / 122.000 மீட்டர்கள்.
* **வழிந்தோடியின் வெளியேற்றும் திறன்**: 17,066 கனஅடி / வினாடிக்கு.

### பாசனவசதி
இந்த அணை மூலம் களக்காடு முதல் நாங்குநேரி வரை 100க்கும் மேற்பட்ட குளங்கள் மற்றும் சுமார் 10,000 ஏக்கர் விவசாய நிலங்களுக்கு நீர் வழங்கப்படுகிறது.

### நீர்வரத்து
இந்த அணைக்கு நீர் தலையணை தேங்காய் உருளி ஊட்டுக்கால்வாய் மற்றும் கீரைக்காரன் கால்வாய் மூலமாக நேரடியாக வருகிறது.

### அருகிலுள்ள கிராமங்கள்

* **மஞ்சுவிளை**
* **பத்தை**
* **[[மேல வடகரை]]**

பச்சையாறு அணை, இதன் அமைப்பு மற்றும் திறப்புகளுடன், பாசன தேவைகளைப் பூர்த்தி செய்ய மற்றும் சுற்றுச்சூழல் தேவைகளைச் சமாளிக்க முக்கிய பங்காற்றுகிறது.
*

பகுப்பு:திருநெல்வேலி மாவட்டத்திலுள்ள அணைகள்
பகுப்பு:திருநெல்வேலி மாவட்ட சுற்றுலாத் தலங்கள்
டெல்லி குமார்

**டெல்லி குமார் ** (9 மே 1942) என்பவர் தமிழ்த் தொலைக்காட்சி மற்றும் திரைப்பட நடிகர் ஆவார். இவர் 1997ஆம் ஆண்டு முதல் பிரேமி, காசளவு நேசம் (1999), சித்தி (1999-2001), மெட்டி ஒலி (2002-2005), ஆனந்தம் (2003-2009), பொம்மலாட்டம் (2012-2016), தலையணைப் பூக்கள் (2016-2018) போன்ற பல தொலைக்காட்ச்சி தொடர்களில் பல வித்தியாசமான கதாபாத்திரங்களில் நடித்ததன் மூலம் புகழ் பெற்ற நடிகர் ஆனார்.

இவர் டும் டும் டும் (2001), கன்னத்தில் முத்தமிட்டால் (2002), சிங்கம் (2010) போன்ற திரைப்படங்களிலும் நடித்துள்ளார் மற்றும் இவர் பிரபல நடிகர் அரவிந்த்சாமியின் தந்தை ஆவார்

## தொடர்கள்

## விருதுகள்
* 2012- சன் குடும்ப விருதுகள்: சாதனையாளர் விருது
* 2018- சிறந்த மாமனார்

## மேற்கோள்கள்
* 
* 

பகுப்பு:1951 பிறப்புகள்
பகுப்பு:வாழும் மக்கள்
பகுப்பு:சென்னை நடிகர்கள்
பகுப்பு:தமிழ்த் தொலைக்காட்சி நடிகர்கள்
பகுப்பு:தமிழ்நாட்டு தொலைக்காட்சி பிரமுகர்கள்
பகுப்பு:தமிழ்த் திரைப்பட நடிகர்கள்
பகுப்பு:ஊர்ப் பெயரால் அறியப்படும் மக்கள்
தென் மேற்கு வழித்தடம், சென்னை புறநகர்

**தென் மேற்கு வழித்தடம்** (*South West Line*) என்பது சென்னை (மெட்ராஸ்) நகரத்திலிருந்து தென் மேற்கு நோக்கி செல்லும் ஆறாவது நீளமான புறநகர் பாதையாகும். இது சென்னைக் கடற்கரை முதல் அரக்கோணம் வரை செல்கிறது. 

## மேற்கோள்கள்

பகுப்பு:சென்னை புறநகர் தொடருந்து வழித்தடம்
பகுப்பு:சென்னை போக்குவரத்து
தன்வந்திரி செவிலியர் கல்லூரி

**தன்வந்திரி செவிலியர் கல்லூரி**, தமிழ்நாட்டில் தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம் டாக்டர் எம்.ஜி.ஆர் மருத்துவப்பல்கலைக்கழகத்தின் இணைவு பெற்றுள்ளது. 
 
ஒரு தனியார் கல்லூரி. இக்கல்லூரி ஈரோடு நாமக்கல் மாவட்டம், தமிழ்நாட்டில் அமைந்துள்ளது

## அறிமுகம்
இக்கல்லூரி 1992 ஆம் ஆண்டு தொடங்கப்பட்டது. மருத்துவத்துறையில் பெண் கல்வியை ஊக்குவிக்கும் வகையில் இக்கல்லூரி செயல்பட்டு வருகின்றது.

## படிப்புகள்
இக்கல்லூரியில் பட்டயம், இளங்கலை, முதுகலை செவிலியர் படிப்புகள் வழங்கப்பட்டு வருகின்றன.

=மேற்கோள்கள்=
   

பகுப்பு:நாமக்கல்  மாவட்ட பல்கலைக்கழகங்களும் கல்லூரிகளும்
பகுப்பு:தமிழ்நாடு டாக்டர் எம்.ஜி.ஆர். மருத்துவப் பல்கலைக்கழக  இணைவுக்கல்லூரிகள்
விமலா மேனன்

**விமலா மேனன்** (Vimala Menon) (  ), கலாமண்டலம் விமலா மேனன் என்று பிரபலமாக அறியப்படும் இவர் ஒரு இந்திய நடன ஆசிரியரும், கேரளாவைச் சேர்ந்த மோகினியாட்டத்தில் நிபுணருமாவார். மேலும் இவர் திருவனந்தபுரத்தில் கேரள நாட்டிய அகாதமியின் நிறுவனராகவும், அதன் இயக்குனராகவும் உள்ளார். விமலா சுமார் 5000 மாணவர்களுக்கு கற்பித்திருக்கிறார். இன்னும் 50 ஆண்டுகளாக தனது வெற்றிகரமான கற்பித்தல் வாழ்க்கையைத் தொடர்கிறார். விமலா மோகினியாட்டத்தின் வடிவங்கள் மற்றும் பாணிகள் குறித்து பல புதுமையான யோசனைகளை முன்வைத்துள்ளார். 1200 நடனக் கலைஞர்களைக் கொண்ட மோகினியாட்டத்தின் நிகழ்ச்சியைப் பயிற்றுவித்ததற்காக விமலா தனது பெயரை கின்னஸ் புத்தகத்தில் பதிவு செய்துள்ளார். விமலா மேலும் பல விருதுகளையும் பெற்றுள்ளார். 1991 இல் கேரளா சங்கீதா நாடக அகாதமி விருது மற்றும் இந்திய பாரம்பரிய நடனத்தில் இவரது பங்களிப்புக்காக 2006 இல் கேந்திர சங்கீத நாடக அகாடமி விருது வழங்கப்பட்டது.

## ஆரம்பகால வாழ்க்கை மற்றும் கல்வி
திரிச்சூர் மாவட்டம், இரிஞ்ஞாலகுடாவில் உள்ள ஒரு கிராமத்தில் விமலா ஒரு வசதியான குடும்பத்தில் பிறந்தார். கட்டிடப்பொறியியலாளர் எஸ். கே. கிருஷ்ணன் நாயர் மற்றும் விசாலட்சி அம்மா ஆகியோருக்கு பிறந்த ஏழு குழந்தைகளில் இவர் இரண்டாவது குழந்தையாவார். விமலா தனது ஆரம்ப நடனப் பாடங்களை திருப்பூணித்துறை விஜய பானுவிடம் கற்றுக்கொண்டார். எம். ஆர். மதுசுதனன் நாயரின் கீழ் கர்நாடக இசையிலும் தனது பயிற்சியைப் பெற்றார். பள்ளி கல்வியை முடித்த பின்னர், 1960 இல் நடனத்தில் நான்கு ஆண்டு சான்றிதழ் படிப்புக்காக கேரள கலாமண்டலத்தில் சேர்ந்தார். கலாமண்டலத்தில், பழையனூர் சின்னம்மு அம்மா மற்றும் கலாமண்டலம் சத்தியபாமா ஆகியோரின் கீழ் மோகினியாட்டத்தில் பயிற்சி பெற்றார். அவர் தஞ்சாவூர் பாஸ்கர இராவின் கீழ் பாரத நாட்டியமும் படித்தார்.

## சொந்த வாழ்க்கை
நெய்வேலி பழுப்பு நிலக்கரி நிறுவனத்தின் ஜவகர் பள்ளியில் நடன ஆசிரியராக பணிபுரிந்தபோது, விஸ்வநாத மேனனை மணந்தார். 1966இல் நடந்த திருமணத்திற்குப் பிறகு, பூட்டான் அரசாங்கத்தில் அதிகாரியாக இருந்த தனது கணவருடன் இவர்  பூட்டானில் வசித்தார். இவருக்கு  வினோத் என்ற ஒரு மகனும் மற்றும் விந்துஜா மேனன் என்ற ஒரு மகளும் இருக்கின்றனர். இவர்கள் இருவரும் பவித்ரம், என்ஜான் கந்தர்வன் போன்ற  பல மலையாளப் படங்களில் நடித்துள்ளனர்.

பூட்டானில் தங்கியிருந்தபோது, விமலா பூட்டான் அரசுப் பள்ளியில் நடனம் கற்றுக் கொடுத்தார். மேலும், பல இடங்களில் தென்னிந்திய பாரம்பரிய நடனத்தையும் நிகழ்த்தினார்.

## விருதுகள் மற்றும் கௌரவங்கள்
விமலா மேனன் தனது நீண்ட தொழில் வாழ்க்கையில், 1991 இல் கேரள சங்கீத நாடக அகாடமி விருது மற்றும் 2006 இல் கேந்திர சங்கீத நாடக அகாடமி விருது உட்பட பல விருதுகளையும் கௌரவங்களையும் வென்றுள்ளார். 1972 இல் பரத நாட்டியத்திற்கான அனைத்து கேரள சமூக சேவை சங்க விருதையும் பெற்றுள்ளார். 2004 ஆம் ஆண்டில் இந்திய அரசின் கலாச்சாரத் துறையால் " மோகினியாட்டத்தில் ராமநாட்டம்" என்ற இவரது ஆராய்ச்சி பணிகளுக்காக மூத்த சக ஊழியர் விருதை வென்றார். தென்னிந்திய பாரம்பரிய நடனங்களில் பங்களித்ததற்காக விமலாவிற்கு கேரளா கலாமண்டலம் நடனத்திற்கான கேரள கலாமண்டலம் விருதை வழங்கியது.

## குறிப்புகள்

## வெளி இணைப்புகள்

பகுப்பு:1943 பிறப்புகள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:மலையாள மக்கள்
பகுப்பு:வாழும் மக்கள்
பகுப்பு:கின்னஸ் சாதனையாளர்கள்
பகுப்பு:இந்தியப் பாரம்பரிய பெண் நடனக் கலைஞர்கள்
பகுப்பு:கேரள சங்கீத நாடக அகாதமி விருது பெற்றவர்கள்
பகுப்பு:கேரள சங்கீத நாடக அகாதமி கூட்டாளர் விருது பெற்றவர்கள்
1955 சூன் 20 கதிரவ மறைப்பு

முழுமையான கதிரவ மறைப்பு ஒன்று 1955 சூன் 20 அன்று இடம்பெற்றது. புவிக்கும் ஞாயிறுக்கும் இடையே நிலா வரும் போது கதிரவ மறைப்பு முழுமையாகவோ அல்லது பகுதியாகவோ இடம்பெறுகிறது. நிலாவின் தோற்ற விட்டம் கதிரவனை விட அதிகமாக இருக்கும் போது முழுமையான மறைப்பு ஏற்படுகிறது. இதன்போது, கதிரவனின் நேர்க் கதிர்கள் அனைத்தும் புவிக்கு வருவது தடுக்கப்பட்டு புவி இரவாகிறது. 

1955 கதிரவ மறைப்பு மொத்தம் 7 நிமிடங்கள் 7.74 செக்கன்களுக்கு நீடித்திருந்தது. இதுவே சாரோசு தொடர் 136 இல் இடம்பெற்ற மிக நீண்ட கதிரவ மறைப்பும், 11-ஆம் நூற்றாண்டிற்குப் பின்னர் இடம்பெற்ற மிக நீண்ட மறைப்பும், அத்துடன் 2150 சூன் 25 இற்கு முன்னர் இடம்பெற்ற மிக நீண்ட கதிரவ மறைப்பும் ஆகும். முழுமையான மறைப்பு இந்தியப் பெருங்கடல் பகுதிக்கு மேலாக சீசெல்சு, மாலைத்தீவுகள் ஆகிய நாடுகளில் ஆரம்பித்து இலங்கை (கொழும்பு, யாழ்ப்பாணம் உட்பட), அந்தமான் தீவுகள், மியான்மர், தாய்லாந்து, கம்போடியா, லாவோசு, தென் வியட்நாம், பராசெல் தீவுகள், அதன் பின்னர் பிலிப்பீன்சு (மணிலா உட்பட), பசிபிக் தீவுகளான பலாவு, நுக்குமானு தீவுகள், ஆகியவற்றைக் கடந்து பின்னர் பப்புவா நியூ கினி, சொலமன் தீவுகள் வழியாக தென்மேற்கு பசிபிக் பெருங்கடலில் முடிவடைந்தது. 

## கண்காணிப்புகள்
தோக்கியோ பல்கலைக்கழகத்தின் தோக்கியோ வானியல் வான்காணகம் (தற்போது சப்பானின் தேசிய வானியல் வான்காணகத்துடன் இணைக்கப்பட்டுள்ளது) இலங்கைக்கு தமது ஆய்வாளர் குழுவை அனுப்பியது, ஆனால் மோசமான வானிலை காரணமாக கண்காணிப்பு தோல்வியடைந்தது. சப்பானின் ஐதரோகிராஃபிக் அலுவலகம் தெற்கு வியட்நாமின் குவாங் நகாய் மாகாணம், பின் சோன் மாவட்டத்தில் பின் துவான் மேற்குக் கடற்கரைக்கு ஒரு குழுவை அனுப்பியது. இக்குழுவின் முழு செயல்முறையும் மேகங்களாலோ மூடுபனியாலோ பாதிக்கப்படவில்லை. முந்தைய மொத்த கதிரவ மறைப்புகளுடன் ஒப்பிடும்போது இந்த மறைப்பின் முழுமையும் குறிப்பாக இருட்டாக இருந்தது என்றும், மறைப்பு நீண்டதாக இருந்ததாகவும் குழு கூறியது. குழு விண்மீன் புறணிகளின் பல படங்களை வெற்றிகரமாக எடுத்தது. ஐக்கிய அமெரிக்காவைச் சேர்ந்த சிறிய குழு தாய்லாந்தில் இருந்து முழு மறைப்பையும் பார்வையிட்டது. தாய்லாந்து அரச குடும்பத்தைச் சேர்ந்த சிலர், தலைநகர் பாங்காக்கின் வடக்கே உள்ள பிரா நகோன் சி அயுத்தயா மாகாணத்தில் இருந்து முழுமையான மறைப்பைக் கண்டனர். கூடுதலாக, தாய்லாந்து வானொலி தேசிய அளவில் முழு கதிரவ மறைப்பு குறித்த சிறப்பு நிகழ்ச்சியை முதல் தடவையாக ஒலிபரப்பியது

## தொடர்பான மறைப்புகள்

### சாரோசு 136

## மேற்கோள்கள்

## உசாத்துணைகள்

* Photometry of the Solar Corona at the Eclipse on June 20, 1955,  Publications of the Astronomical Society of Japan, vol. 8, p.126 (1956).
* Nasa.gov

பகுப்பு:சூரிய கிரகணங்கள்
பகுப்பு:1955 நிகழ்வுகள்
குலக்குறிச் சின்னம்

குலக்குறிச் சின்னம் (**totem**) என்பது பழங்குடி மக்களின் குடும்பம், கோத்திரம், குலம் மற்றும்  பரம்பரைக் குழுவினர் சமய வழிபாட்டில் தெய்வீகமாகக்  கருதப்படும் ஒரு ஆவி, புனிதமான பொருள் அல்லது ஒரு சின்னம் ஆகும். அமெரிக்கா கண்டம், ஆப்பிரிக்கா கண்டம் மற்றும் ஆஸ்திரேலிய  தொல்குடி மக்கள் ஒவ்வொரு பிரிவினரும் தங்களுக்கென தனித்தனி குலக்குறிச் சின்னங்கள் கொண்டுள்ளனர்.  சிம்பாப்வே நாட்டில் ஒரே குலக்குறிச் சின்னத்தை வழிபடுபவர்கள் தங்களுக்குள் திருமணம் செய்வதில்லை. ஆபிரகாமிய சமய மக்கள் அரேபியாவின் காபாவில் உள்ள தெய்வீக கறுப்புக் கல்லை குலக்குறிச் சின்னமாக தொன்று தொட்டு வழிபட்டனர்.

## இதனையும் காண்க
* குலக்குறிக் கம்பம்
## மேற்கோள்கள்

பகுப்பு:வழிபாடு
பகுப்பு:பண்பாட்டு மானிடவியல்
1871 திசம்பர் 12 கதிரவ மறைப்பு

முழுமையான கதிரவ மறைப்பு ஒன்று 1871 திசம்பர் 12 இல் நிகழ்ந்தது. புவிக்கும் கதிரவனுக்கும் இடையே நிலா வரும் போது கதிரவ மறைப்பு முழுமையாகவோ அல்லது பகுதியாகவோ இடம்பெறுகிறது. நிலாவின் தோற்ற விட்டம் கதிரவனுடையதை விட அதிகமாக இருக்கும் போது முழுமையான மறைப்பு ஏற்படுகிறது. இதன்போது, கதிரவனின் நேர்க் கதிர்கள் அனைத்தும் புவிக்கு வருவது தடுக்கப்பட்டு புவி இரவாகிறது. முழுமையான மறைப்பு புவியின் மேற்பரப்பு முழுவதும் ஒரு குறுகிய பாதையில் நிகழ்கிறது, பகுதி சூரிய மறைப்பு ஆயிரக்கணக்கான கிலோமீட்டர் அகலத்தை சுற்றியுள்ள பகுதியில் தெரியும்.

## அவதானிப்புகள்
*இலங்கையில் யாழ்ப்பாணத்தில் முழுமையான சூரிய கிரகணம் இந்நாளில் அவதானிக்கப்பட்டது. இங்கிலாந்தின் வானியலாளர் நோர்மன் லொக்கியர் தலைமையில் ஒரு அறிவியலாளர் குழு இதனைப் பார்வையிடுவதற்கு யாழ்ப்பாணம் வந்தது.

## தொடர்பான மறைப்புகள்
### சாரோசு 130

## மேற்கோள்கள்

## உசாத்துணைகள்
* NASA chart graphics
** Googlemap
** NASA Besselian elements
* Sketch of Solar Corona 1871 December 12
* 

பகுப்பு:சூரிய கிரகணங்கள்
பகுப்பு:1871 நிகழ்வுகள்
முக்தா எஸ். சுந்தர்

**முக்தா எஸ். சுந்தர்** (Muktha S. Sundar) என்பவர் ஒரு இந்திய திரைப்பட இயக்குநர் மற்றும் ஒளிப்பதிவாளர் ஆவார். இவர் பெரும்பாலும் தமிழ்ப் படங்களில் பணியாற்றியுள்ளார். திரைப்படத் தயாரிப்பாளர் முக்தா சீனிவாசனின் மகனான இவர், *கோடை மழை* (1986)  படத்தை முதன்முதலில் இயக்கினார். பின்னர் *[[சின்ன சின்ன ஆசைகள்]]* (1989) *[[எதிர்காற்று]]* (1990) மற்றும் *வேதாந்த தேசிகா ஹா என்ற [[சமசுகிருதம்|சமஸ்கிருதத்த]] படங்களில் பணியாற்றினார்.*

## தொழில்
திரைப்பட இயக்குநரும் தயாரிப்பாளருமான முக்தா சீனிவாசனின் மகனான சுந்தர் தனது தந்தையின் தயாரிப்பில் *கோடை மழை* (1986) படத்தின் மூலம் இயக்குநராக அறிமுகமானார். சுந்தர் அமெரிக்க திரைப்பட நிறுவனத்தில் ஒளிப்பதிவில் படிப்பை முடித்திருந்தார், மேலும் அவரது தந்தையின் தயாரிப்புகளான *[[கதாநாயகன் (திரைப்படம்)|கதாநாயகன்]]* (1988), *[[வாய்க் கொழுப்பு]]* (1989) மற்றும் *பிரம்மச்சாரி* (1992) உள்ளிட்ட படங்களில் ஒளிப்பதிவாளராக பணியாற்றினார்.   பின்னர்  *[[சின்ன சின்ன ஆசைகள்]]* (1989), *[[எதிர்காற்று]]* (1990) மற்றும்  விக்ரம் முன்னணி பாத்திரத்தில் நடித்த கண்களின் வார்த்தைகள் (1989) ஆகிய பங்களை இயக்கினார்.

நகைச்சுவை பரபரப்பு திரைப்படமான *[[பத்தாயிரம் கோடி (திரைப்படம்)|பத்தாயிரம் கோடி]]* (2013) திரைப்படத்தின் மூலம் சுந்தர் திரைத்துறைக்கு மீண்டும் வந்தார், இதில் துருவ் பண்டாரி மற்றும் விவேக் ஆகியோர் முக்கிய கதாபாத்திரங்களில் நடித்தனர். இந்த படத்தின் தயாரிப்பானது 2011 இன் பிற்பகுதியில்  தொடங்கி, 2013 சனவரியில் 2013 வெளிவந்தது.

சுந்தர் தற்போது துஷ்யந்த் ஸ்ரீதர் நடிக்கும் சமஸ்கிருதத்த படமான வேதாந்த தேசிகா ஹே என்ற படத்தை 2018  நிறைவு செய்துள்ளார். | url = https://www.youtube.com/watch?v=VQZprbc0zJQ }} 

## திரைப்பட வரலாறு

## குறிப்புகள்

பகுப்பு:வாழும் மக்கள்
பகுப்பு:தமிழ்த் திரைப்பட இயக்குநர்கள்
பகுப்பு:தமிழ்த் திரைப்பட ஒளிப்பதிவாளர்கள்
முக்தா பிலிம்ஸ்

**முக்தா பிலிம்ஸ்** (*Muktha Films*) என்பது தமிழ் நாட்டில் செயல்பட்ட ஒரு திரைப்பட தயாரிப்பு நிறுவனமாகும். இந்த நிறுவனமானது இயக்குநர் முக்தா சீனிவாசன் மற்றும் அவரது சகோதிரான முக்தா இராமசாமி ஆகியோரால்  துவக்கப்பட்டது.
## வரலாறு
ஒருங்கிணைந்த தஞ்சை மாவட்டத்தில், பாபநாசம் அருகே மணப்புரம் என்ற கிராமத்தைச் சேர்ந்த வெங்கடச்சாரியார், செல்லம்மாள் தம்பதியின் மகன்களாகப் பிறந்தவர்கள் இராமசாமியும் சீனிவாசனும். 1945 இல் ராமசாமி மாடர்ன் தியேட்டர்சில் தட்டச்சராகப் பணியில் சேர்ந்தார். தட்டச்சராக இருந்த நிலையில் டி. ஆர். சுந்தரத்தின் காரியதரிசி என்ற பொறுப்புக்கு உயர்ந்தார். தன் சகோதிரர் சீனிவாசனை   அழைத்துவந்து டி. ஆர் சுந்தரத்திடம் உதவி இயக்குநராக சேர்த்துவிட்டார். சில காலத்துக்குப் பிறகு தனியாக படங்களை இயக்கத் துவங்கினார்  சீனிவாசன் இதன் பிறகு சகோதிரர்கள் இருவரும் இணைந்து இராமசாமியின் மகளான முக்தா பெயரில் 1960 இல் ‘முக்தா பிலிம்ஸ்’ திரைப்பட தயாரிப்பு நிறுவனத்தைத் துவக்கினர்.  முதல் படமாக பனித்திரை படத்தை தயாரித்து முக்தா சீனிவாசன் இயக்கினார். அதன் பிறகு சகோதிரர்களின் பெயரோடு முக்தா என்ற பெயர் இணைந்தது.  இந்த திரைப்பட நிறுவனமானது மொத்தம் 41 படங்களைத் தயாரிகத்துள்ளது.
### தயாரித்த திரைப்படங்கள் (முழுமையான பட்டியல் அல்ல)
* பனித்திரை
* இதயத்தில் நீ
* பூஜைக்கு வந்த மலர்
* தேன் மழை
* நிறைகுடம்
* அருணோதயம்
* தவப்புதல்வன்
* சூரியகாந்தி
* அந்தமான் காதலி
* இமயம்
* அன்பைத்தேடி
* நினைவில் நின்றவள்
* பொம்மலாட்டம் (1968)
* பொல்லாதவன்
* கீழ்வானம் சிவக்கும்
* சிவப்பு சூரியன் 
* சிம்லா ஸ்பெஷல்
* பரிட்சைக்கு நேரமாச்சு
* நாயகன்
* கதாநாயகன்
* வாய்க் கொழுப்பு
* அவன் அவள் அது

### மேற்கோள்கள்

பகுப்பு:தமிழ்நாட்டின் திரைப்படத் தயாரிப்பு நிறுவனங்கள்
பகுப்பு:சென்னையில் உள்ள திரைப்படத் தயாரிப்பு நிறுவனங்கள்
பகுப்பு:தமிழ்த் திரைப்படத் தயாரிப்பு நிறுவனங்கள்
முக்தா இராமசாமி

**முக்தா இராமசாமி** (Muktha Ramaswamy) என்பவர் ஒரு இந்திய திரைப்பட தயாரிப்பாளராவார். இவர் பெரும்பாலும் தமிழ் திரையுலகில் பணிபுரிந்துள்ளார். இவர் பிரபல இயக்குனரான முக்தா சீனிவாசனின் அண்ணன் ஆவார்.

## வாழ்க்கை
இவர் ஒருங்கிணைந்த தஞ்சாவூர் மாவட்டத்தின், பாபநாசம் அருகே மணப்புரம் என்ற கிராமத்தில்  வெங்கடச்சாரியார், செல்லம்மாள் இணையருக்கு மகன்களாகப் பிறந்தார். 1945 இல் ராமசாமி மாடர்ன் தியேட்டர்சில் தட்டச்சராகப் பணியில் சேர்ந்தார். தட்டச்சராக இருந்த நிலையில் டி. ஆர். சுந்தரத்தின் காரியதரிசி என்ற பொறுப்புக்கு உயர்ந்தார். தன் சகோதிரர் சீனிவாசனை   அழைத்துவந்து டி. ஆர் சுந்தரத்திடம் உதவி இயக்குநராக சேர்த்துவிட்டார்.  பிறகு தனியாக படங்களை இயக்கத் துவங்கினார்  சீனிவாசன்.  பிறகு சகோதிரர்கள் இருவரும் இணைந்து இராமசாமியின் மகளான முக்தா பெயரில் 1960 இல் ‘முக்தா பிலிம்ஸ்’ திரைப்பட தயாரிப்பு நிறுவனத்தைத் துவக்கினர்.  முதல் படமாக பனித்திரை படத்தை தயாரித்து முக்தா சீனிவாசன் இயக்கினார். அதன் பிறகு இவர்களின் பெயரோடு முக்தா என்ற பெயர் இணைந்தது.
## திரைப்படங்கள்

## குறிப்புகள்

## வெளி இணைப்புகள்

* Muktha Ramaswamy   
* 

பகுப்பு:தஞ்சாவூர் மாவட்ட மக்கள்
பகுப்பு:தமிழ்நாட்டுத் திரைப்படத் தயாரிப்பாளர்கள்
பகுப்பு:தமிழ்த் திரைப்படத் தயாரிப்பாளர்கள்
அப்சர்

**அப்சர்** என்று அறியப்படும் **மொஹமட் அப்சர்** என்பவர் தமிழ்த் தொலைக்காட்சி நடிகர் ஆவார். இவர் 1998ஆம் ஆண்டு நிம்மதி உங்கள் சாய்ஸ் என்ற தொடரின் மூலம் நடிப்புத்துறைக்கு அறிமுகமானார். அதைத் தொடர்ந்து செல்வி, அகல்யா (2004-2006), பொம்மலாட்டம் (2012-2016) போன்ற பல தொடர்களில் நடித்ததன் மூலம் அறியப்படும் நடிகர் ஆவனார்.

## வாழ்க்கை
மொஹமட் அப்சர் 1 சனவரி 1984ஆம் ஆண்டு சென்னையில் சௌகார்பேட்டையில் ஒரு தமிழ் முஸ்லிம் குடும்பத்தில் பிறந்தார். 7 செப்டம்பர் 2005 இல் பிரபல தமிழ் நடிகை இந்திரஜா என்பவரை காதலித்து திருமணம் செய்து கொண்டார். இவர்களுக்கு ஒரு பெண் குழந்தை உண்டு.

## தொடர்கள்

## மேற்கோள்கள்

பகுப்பு:1984 பிறப்புகள்
பகுப்பு:வாழும் மக்கள்
பகுப்பு:சென்னை நடிகர்கள்
பகுப்பு:தமிழ்த் தொலைக்காட்சி நடிகர்கள்
பகுப்பு:தமிழ்நாட்டு தொலைக்காட்சி பிரமுகர்கள்
பகுப்பு:தமிழ்நாட்டு நடிகர்கள்
அம்லோடிபின்

**அம்லோடிபின்**, **நோர்வாஸ்க்** என்ற வணிகப்பெயரில் விற்கப்படுகிற இது உயர் இரத்த அழுத்தம் மற்றும் குருதி ஊட்டக்குறை இதய நோய்க்கு சிகிச்சையளிக்கப் பயன்படுத்தப்படும் ஒரு மருந்து ஆகும்.  இதய செயலிழப்பிற்கு பொதுவாக பரிந்துரைக்கப்படவில்லை என்றாலும், உயர் இரத்த அழுத்தம் அல்லது இதயம் தொடர்பான மார்பு வலிக்கு சிகிச்சையளிக்க பிற மருந்துகள் போதுமானதாக இல்லாவிட்டால் அம்லோடிபின் பயன்படுத்தப்படலாம்.  இது வாய் வழியாக உட்கொள்ளப்பட்டு குறைந்தது ஒரு நாளுக்கு நீடிக்கும் விளைவைக் கொண்டுள்ளது.  

பொதுவான பக்க விளைவுகளில் வீக்கம், சோர்வு, வயிற்று வலி மற்றும் குமட்டல் ஆகியவை அடங்கும்.  கடுமையான பக்க விளைவுகளில் குறைந்த இரத்த அழுத்தம் அல்லது மாரடைப்பு இருக்கலாம்.  கர்ப்ப காலத்தில் பயன்பாடு பாதுகாப்பானதா அல்லது தாய்ப்பாலூட்டலின் போது கொடுப்பது பாதுகாப்பானதா என்பது தெளிவாகத் தெரியவில்லை. கல்லீரல் பிரச்சினைகள் உள்ளவர்கள் மற்றும் வயதான நகர்களில் பயன்படுத்தப்படும்போது, அளவைக் குறைக்க வேண்டும்.  இரத்த நாள விரிவூக்க செயல்பாட்டின் மூலம் அம்லோடிபின் பகுதியளவு செயல்படுகிறது. இது டைஹைட்ரோபிரிடின் வகையின் நீண்ட காலமாக செயல்படும் கால்சியம் கால்வாய் தடுப்பான் ஆகும்.  

அம்லோடிபின் 1982 ஆம் ஆண்டில் காப்புரிமை பெறப்பட்டது மற்றும் 1990 ஆம் ஆண்டில் மருத்துவ பயன்பாட்டிற்கு ஒப்புதல் அளிக்கப்பட்டது.  உலக சுகாதார அமைப்பானது அவசியமான மிகவும் பயனுள்ள மற்றும் பாதுகாப்பான மருந்துகளை பட்டியலிடுகிறது. உலக சுகாதார அமைப்பின் அத்தியாவசிய மருந்துகளின் அத்தகைய பட்டியலில் உள்ளது. இது பொதுவான மருந்தாக கிடைக்கிறது.  

## மருத்துவப் பயன்கள்
அம்லோடிபின் உயர் இரத்த அழுத்தம்  மற்றும் குருதி ஊட்டக்குறை இதய நோய் உள்ள நபர்களில் உடல் மற்றும் மனவெழுச்சி சார்ந்த மார்பு நெரிப்பு  அல்லது இதய செயலிழப்பு இல்லாத குழலிசிவு நெரிப்பு ஆகியவை தொடர்பான சிகிச்சைகளில் பயன்படுகிறது. உயர் இரத்த அழுத்தம் அல்லது குருதி ஊட்டக்குறை இதய நோயை நிர்வகிப்பதற்கான ஒற்றை சிகிச்சை அல்லது கூட்டு சிகிச்சையாக இதைப் பயன்படுத்தலாம். அம்லோடிபினை பெரியவர்கள் மற்றும் 6–17 வயதுடைய குழந்தைகளுக்கு வழங்கலாம். அம்லோடிபின் உள்ளிட்ட கால்சியவழித் தடுப்பான்கள் மற்ற வகை இரத்த அழுத்தத்தைக் குறைக்கும் மருந்துகளை விட பக்கவாதத்திற்கு எதிராக அதிக பாதுகாப்பை வழங்கக்கூடும்.

ரேய்நாவ்ட் நோய்க்குறிக்கான மருந்தியல் நிர்வாகத்தில் முதல் தெரிவாக அம்லோடிபின் மற்றும் அதனுடன் இதர கால்சியவழித் தடுப்பான்கள் அமைகின்றன. 

## மருந்தாக்கவியல்
அம்லோடிபின் ஒரு நீடித்து செயல்படும் கால்சியம்வழி  எதிர் வினையூக்கியாகும். இது செல் சவ்வுகளில் கால்சியம் அயனி உட்பாய்வை  தேர்ந்தெடுத்த முறையில் தடுக்கும். இது நோயுணர்வு சமிக்ஞை மற்றும் வலி உணர்வில் ஈடுபட்டுள்ள, தசை செல்களில் எல்-வகை கால்சிய வழிகளையும், மைய நரம்பு மண்டலத்தில் என்-வகை கால்சிய  வழிகளையும் குறிவைக்கிறது. அம்லோடிபினானது, மென்மையான தசைச் செல்களில் கால்சியம் உட்பாய்வைத் தடுப்பதற்கான சுருங்கும் செயல்பாட்டைத் தடுக்கும் விளைவினை அம்லோடிபின் கொண்டுள்ளது.

## தீய விளைவுகள்
அமோலோடிபினின் சில பொதுவான அளவைச் சார்ந்த பாதகமான விளைவுகளுள் இரத்த நாள விரிவு விளைவுகள், புற உடலில் நீர்கோப்பு, தலைச்சுற்றல், படபடப்பு மற்றும் சிவந்து போதல் ஆகியவை அடங்கும். புறஉடல் நீர்க்கோவை(திசுக்களில் திரவம் குவிதல்) 10-மி.கி மருந்தளவில் 10.8% வீதத்தில் நிகழ்கிறது. (மருந்தற்ற மருந்து 0.6% க்கு எதிராக), இது ஆண்களை விட பெண்களில் மூன்று மடங்கு அதிகம்.

## மேற்கோள்கள்
பகுப்பு:மெத்தில் எசுத்தர்கள்
பகுப்பு:எத்தில் எசுத்தர்கள்
பகுப்பு:குளோரோ அரீன்கள்
பகுப்பு:ஈதர்கள்
பகுப்பு:ஈரைதரோபிரிடின்கள்
பகுப்பு:கார்பாக்சிலேட்டு எசுத்தர்கள்
பகுப்பு:அமீன்கள்
நாகவுர் கோட்டை

**நாகவுர் கோட்டை** (ஆங்கிலம்:Nagaur) கோட்டை இந்தியாவின் ராஜஸ்தான் மாநிலத்தில் உள்ள நாகவுர் மாவட்டத்தின் தலைமையிடமான நாகவுர் நகரத்தில் உள்ளது.  நாகவுர் மாவட்டம், ஜோத்பூர் மற்றும் பிகானேர் மாவட்டங்களுக்கு இடையே உள்ளது.

## வரலாறு
நாகவுர் கோட்டை இந்தியாவின் பண்டைய நாகவான்சி சத்திரியரால் கட்டப்பட்ட வரலாற்று முக்கியத்துவம் வாய்ந்த கோட்டை. சத்திரிய ஆட்சியாளர்கள் நாகவுரில் நீண்ட காலம் ஆதிக்கம் செலுத்தினர். நாகவுர் ஆட்சியாளர் சித்தோர்களின் சிசோடியாக்களுக்கு பலமுறை திரை செலுத்த வேண்டிய கட்டாயம் ஏற்பட்டது. அதே நேரத்தில் ஜோத்பூரின் ரத்தோர்களால் அவர்களின் நிலங்கள் மெதுவாக இணைக்கப்பட்டன.

இடைக்கால சகாப்தத்தில், நாகவுர் நகரம் குஜராத் மற்றும் சிந்துவிற்கு வடக்கேயும்,  முல்தானில் இருந்து சிந்துவைக் கடக்கும் இடத்திற்கு மேற்கேயும் அமைந்தது. கோட்டையின் பாதுகாப்பு அதன் ஆட்சியாளர்களின் இராணுவ மற்றும் பொருளாதார சக்தியைப் பொறுத்தது. கசானவித்து வம்ச படையெடுப்புகளின் காலத்திலிருந்து நாகவுர் சக்திவாய்ந்த சவுகான் குலத்தின் கீழ் இருந்தது. இந்த ஆட்சியாளர்களின் தொடர்ச்சியானது 12 ஆம் நூற்றாண்டின் முடிவில் மூன்றாம் பிருத்விராஜ் சவுகான் ஆட்சிக்காலம் வரை இருந்தது. கியாசுத்தீன் பால்பன் சுல்தானாக மாறுவதற்கு முன்பு, இந்த பாலைவன நகரத்தை மையமாகக் கொண்ட பரந்த நிலப்பரப்பான நாகவுர் நகரம் படையெடுப்பாளர்களின் கீழ் வந்தது என்பது தெளிவாகிறது. ஆனால் அஜ்மீர் மற்றும் தில்லிக்கு இடையிலான பரந்த நிலங்களில் குட்டி இந்து தலைவர்கள் (ஏராளமான சாதிகளைச் சேர்ந்தவர்கள்) இருந்ததைப் போலவே, அஜ்மீருக்கும் நாகவுருக்கும் இடையிலான நிலங்களிலும் இதுபோன்ற நில உரிமையாளர்கள் இருந்தார்கள். முஸ்லிம்களுக்கு நில வருவாயை செலுத்தி அவர்களின் இராணுவத்தில் சேரலாம். 

அஜ்மீருக்கும் நாகவுருக்கும் இடையிலான மற்றொரு ஒற்றுமை, ஆரம்பத்தில் இரு இடங்களிலும் சூபி ஆலயங்களை நிறுவியது. நாகவுருக்கு வந்த ஆரம்பகால சூபிக்களில் ஒருவர் சுல்தான் தர்கின். இவரது சன்னதி இந்து ஆட்சியின் போது நிறுவப்பட்டது. குவாஜா மொய்னுதீன் அஜ்மீரில் சிஷ்டி சூபி ஒழுங்கை நிறுவிய பின்னர் அவரது சீடர்களில் ஒருவரான அமீதுதீன் நாகவுருக்கு வந்தார். அமீதுதீன் தனது போதனைகளில் சில இந்து கொள்கைகளுக்கு இடமளித்தார். அவர் சைவ உணவு உண்பவராக மாறி, தனது சன்னதியில் ஒரு பசுவை அன்பாக வளர்த்தார். 

1306 ஆம் ஆண்டில் மங்கோலிய இராணுவம் கோகர்களுடன் சேர்ந்து நாகவுரை அழித்தது. கல்ஜி துருக்கியர்களின் நிலங்களை சுதந்திர ராசபுத்திர ஆட்சியாளர்கள் கைப்பற்றத் தொடங்கினர். இந்த விரிவாக்கத்தின் மத்தியில் அவர்கள் ஜெய்சல்மர், சித்தோர் மற்றும் சிவானா போன்ற முக்கியமான ராசபுத்திர கோட்டைகளை இழந்தனர். அதே நேரத்தில் கொரில்லா யுத்தம் மார்வார் மற்றும் மேவார் பகுதிகளை கைப்பற்றுவதை முஸ்லிம் படைகளுக்கு அசாத்தியமாக்கியது. 1351 இல் தில்லி சுல்தானகம் உடைந்த பின்னர் வேறு சில கோட்டைகளும் நகரங்களும் ராசபுத்திரர்களிடம் இழந்தன. 1388 இல் பிரூஸ் துக்ளக் இறந்தவுடன், மீதமுள்ள கோட்டைகளான அஜ்மீர் மற்றும் நாகவுர் ஆகியவை தங்கள் சொந்த பரம்பரை ஆளுநர்களின் கீழ் வந்தன. துருக்கி தண்டானி பழங்குடியினர்கள் சுல்தான்களாக மாறினர். நாகவுர் சுல்தான்கள் வர்த்தகம், விவசாயம் மற்றும் கால்நடைகள், ஆடுகள் மற்றும் ஒட்டகங்களின் பரந்த மந்தைகளிலிருந்து மக்கள் சம்பாதித்த பணத்திற்கு வரிவிதித்தனர். கூடுதலாக, டெல்லி சுல்தானகத்தைப் போலவே, ஜாசியா வரியும் மற்றும் இந்துக்களிடமிருந்து எடுக்கப்பட்ட ஒரு யாத்திரை வரியும் கருவூலத்திற்கு கணிசமான தொகையை கொண்டு வந்தது. அதன்மூலம் தண்டானி துருக்கியர்கள் தங்கள் அண்டை நாடுகளுடன் போரில் ஈடுபட உதவியது. 

## குறிப்புகள்

பகுப்பு:இராஜஸ்தான் கோட்டைகள் 
பகுப்பு:நாகவுர் மாவட்டம்
மேற்கு வழித்தடம், சென்னை புறநகர்

**மேற்கு வழித்தடம்** (*West Line*) என்பது சென்னை (மெட்ராஸ்) நகரத்திலிருந்து மேற்கு நோக்கி செல்லும் இரண்டாவது நீளமான புறநகர் இரயில்வே பாதையாகும். இது சென்னை சென்ட்ரல் (மதராசு சென்ட்ரல்) முதல் ஜோலார்பேட்டை வரை 213 கி.மீ வரை செல்கிறது. புறநகர் சேவைகள் அரக்கோணம் வரையிலும் மற்றும் MEMU சேவைகள் ஜோலார்பேட்டை வரையிலும் இயக்கப்படுகிறது. 2009 ஆம் ஆண்டு கணக்கெடுப்பின்படி, அரக்கோணம்-சென்னை பிரிவில் இயக்கப்படும் 171 புறநகர் இரயில்களில், ஒவ்வொரு நாளும் சுமார் 400,000 பயணிகள் பயணம் செய்கிறார்கள்.

## மேற்கோள்கள்

பகுப்பு:சென்னை புறநகர் தொடருந்து வழித்தடம்
பகுப்பு:சென்னை போக்குவரத்து
மேரி அக்னெசு சேசு

**மேரி அக்னெசு சேசு** (*Mary Agnes Chase*) (1869–1963) என்ற அமெரிக்கத் தாவரவியல் அறிஞர், புற்களை ஆராய்ச்சி செய்தவருள் ஒருவர் ஆவார். புல் இனத் தாவரங்களை ஆராய்ச்சி செய்யும் இயலுக்கு, புல்லியல் (Agrostology) என்று பெயர் ஆகும். இந்த இனத்தாவரங்கள், பொவேசி (Poaceae அல்லது Gramineae) என்ற தாவரவியல் வகைப்பாட்டின் கீழ் அமைக்கப்பட்டுள்ளது.

## தாவர அலகு
ஓமோலெபிசு (Homolepis), சுகுடாச்னே (Scutachne) என்பவை, இவரின் பெயரில் உள்ள இரண்டு தாவர அலகு ஆகும். இவர் பெயரில் உள்ள தாவர இனம் வருமாறு;-
* (பொவேசி) *[[Agnesia (Poaceae)|Agnesia]]*  &  *[[ISSN 1055-3177|Novon]]* 3(3): 306, f. 1. (1993)

## வெளியீடுகள்
*  &  1910. The North American species of *Panicum*. *[[ISSN 0362-9236|Bulletin of the United States National Museum]]*. 
*  1922. *First book of grasses: The structure of grasses explained for beginners*. The Macmillan Company.
*  1950, revision. *Manual of grasses of the United States*. U.S. Dept. of Agriculture.
*  &  1962. *Index to Grass Species*. G.K. Hall.

## மேற்கோள்கள்

## வெளியிணைப்புகள்

பகுப்பு:தாவரவியலாளர்கள்
பகுப்பு:1869 பிறப்புகள்
பகுப்பு:1963 இறப்புகள்
பகுப்பு:ஐக்கிய அமெரிக்கப் பெண்ணியவாதிகள்
வச்சிரலோங்கோன்

**வச்சிரலோங்கோன்** (*Vajiralongkorn*, ; *Wachiralongkon*), ஆட்சிப் பெயர்: **பிரபாத் சோம்தெத் பிரா வஜிர கிளாவோ சாவோ யூ குவா** (*Phrabat Somdet Phra Vajira Klao Chao Yu Hua*), பிறப்பு: 28 சூலை 1952), தாய்லாந்து மன்னர் ஆவார். இவர் மன்னர் பூமிபால் அதுல்யாதெச், அரசி சிறிக்கித் ஆகியோரின் ஒரே மகன் ஆவார். 1972 இல், இவரது 20-வது அகவையில் அவரின் தந்தையினால் முடிக்குரிய இளவரசராக அறிவிக்கப்பட்டார். 2016 அக்டோபர் 13 இல் தந்தை இறந்த பின்னர் 2016 திசம்பர் 1 இல் தாய்லாந்து அரசராக முடிசூடினார். இவரது முடிசூட்டு விழா 2019 மே 4 முதல் 6 வரை நடைபெற்றது. சக்கிரி வம்சத்தின் 10-ஆவது மன்னரான இவர் **பத்தாவது இராமா** என்றும் அழைக்கப்படுகிறார்.

## மேற்கோள்கள்

## வெளி இணைப்புகள்
*
*
* 

பகுப்பு:1952 பிறப்புகள்
பகுப்பு:வாழும் மக்கள்
பகுப்பு:தாய்லாந்து அரசர்கள்
உயிரியலகு

**உயிரியலகு** (taxon, பன்மை : taxa) என்பது உயிரியல் வகைப்பாட்டியலில் பயனாகும் அடிப்படை அலகு ஆகும். 1926 ஆம் ஆண்டு அடோல்பு மேயர் (Adolf Meyer-Abich) இப்பெயரினைப் பயன்படுத்தினார். இந்த அலகு என்பது ஓர் உயிரினத்தின் ஒன்று அல்லது அதற்கு மேற்பட்ட உயிரிகளின் தொகையாகும். எனவே, இத்தொகையானது, உயிரினங்களின் குழு ஆகும். இது வகைப்பாட்டியல் அறிஞர்களால், ஓர் அலகு என ஏற்றுக் கொள்ளப்பட்டுள்ளது. ஒவ்வொரு உயிரினக் குழுவும் தனிப்பட்ட இயல்புகளைக் கொண்டு, வழக்கமாக ஒரு குறிப்பிட்ட, தனிப் பெயரால் அறியப்படுகிறது. மேலும், இப்பெயர் தனித்துவமான, ஒரு குறிப்பிட்ட தரவரிசையில் அமைக்கப்படுகிறது. அப்பெயர் அனைத்துலக உயிரியல் அறிஞர்களால், குறிப்பாக ஏற்றுக் கொள்ளப்படுகிறது. இப்பெயரினைப் பேண, பன்னாட்டு பெயரீட்டு முறை பின்பற்றப்படுகிறது.

## மேற்கோள்கள்


பகுப்பு:உயிரியல் வகைப்பாடு
பகுப்பு:தாவரவியல் பெயரீடு
பகுப்பு:விலங்கியல் பெயரீடு
சாரோசு தொடர் 132

கதிரவ மறைப்புகளுக்கான **[[சாரோசு (வானியல்)|சாரோசு தொடர்]] 132** நிலாவின் இறங்கு முனையில் 18 ஆண்டுகள் மற்றும் 11 நாட்களுக்கு ஒரு முறை இடம்பெறுகின்றது. இத்தொடரில் மொத்தம் 71 மறைப்புகள் நிகழ்கின்றன. இத்தொடர் நிலாவுக்கான சாரோசு தொடர் 125 உடன் தொடர்புள்ளது.

## நிழல் மறைப்புகள்
கருநிழல் மறைப்புகள் (*Umbral eclipses*; வளைய, முழுமையான, கலப்பு) பின்வருவனவற்றுள் ஒன்றாக மேலும் வகைப்படுத்தப்படுகின்றன:

# மையம் (இரண்டு வரம்புகள்)
# மையம் (ஒரு வரம்பு) அல்லது
# மையமல்லாதது (ஒரு வரம்பு). 

சரோசு தொடர் 132 இல் மேற்குறிப்பிட்ட வகைப்புகளின் புள்ளிவிவர பரவல் பின்வரும் அட்டவணையில் உள்ளது:

## நிகழ்வுகள்

## மேற்கோள்கள்
* http://eclipse.gsfc.nasa.gov/SEsaros/SEsaros132.html

## வெளி இணைப்புகள்
*Saros cycle 132 - Information and visualization

பகுப்பு:சூரிய கிரகணங்கள்
சோவேட்டோ எழுச்சி

**சோவேட்டோ எழுச்சி** (*Soweto uprising*) என்பது தென்னாப்பிரிக்காவில் 1976 சூன் 16 காலையில் கறுப்பினப் பள்ளி மாணவர்களால் ஆரம்பிக்கப்பட்ட தொடர் ஆர்ப்பாட்டங்கள் ஆகும்.

ஆபிரிக்கான மொழியை உள்ளூர்ப் பாடசாலைகளில் பயிற்று மொழியாக அறிவிக்கப்பட்டதை எதிர்க்கும் பொருட்டு, சோவேட்டோ நகரின் பல பாடசாலைகளில் படிக்கும் கறுப்பின மாணவர்கள் வீதிகளில் இறங்கி ஆர்ப்பாட்டங்களில் ஈடுபட்டனர். 20,000 மாணவர்கள் வரை இப்போராட்டங்களில் கலந்து கொண்டதாக மதிப்பிடப்பட்டுள்ளது. மாணவர்களின் போராட்டங்களை அடக்க காவல்துறையினர் வரவழைக்கப்பட்டன்ர். காவல்துறையினரின் துப்பாக்கிச் சூட்டுக்கு 700 பேர் வரை இறந்ததாக மதிப்பிடப்பட்டது. ஆனாலும், அதிகாரபூர்வமாக 176 மாணவர்கள் கொல்லப்பட்டதாக அறிவிக்கப்பட்டது. இந்த நிகழ்வுகளை நினைவுகூரும் வகையில், சூன் 16 ஆம் நாள் தென்னாப்பிரிக்காவில் "இளைஞர் நாள்" என நினைவுகூரப்படுகிறது.

## மேற்கோள்கள்

## வெளி இணைப்புகள்

* "S. Africa marking Soweto uprising" – BBC
* Guardian Unlimited audio recording of Antoinette Sithole (Pieterson) on the Soweto uprising
* An extensive mashup with info on the events on 16 June 1976
* Youth and the National Liberation Struggle 1894–1994, South African History Online
* The June 16 Soweto Youth Uprising, South African History Online
* Helena Pohlandt-McCormick. "I Saw a Nightmare…" Doing Violence to Memory: The Soweto Uprising, 16 June 1976 Columbia University Press, 2005

பகுப்பு:1976 நிகழ்வுகள்
பகுப்பு:தென்னாப்பிரிக்காவில் எதிர்ப்புப் போராட்டங்கள்
பகுப்பு:எதிர்ப்புப் போராட்டங்கள்
பகுப்பு:தென்னாப்பிரிக்கா
இந்திய மரத் தவளை

**இந்திய மரத் தவளை** (*Polypedates maculatus*), **இமயமலை மரத் தவளை**   என்பது தெற்கு ஆசியாவில் காணப்படும் ஒரு பொதுவான மரத் தவளை வகை ஆகும். இதை 1830 இல் ஜான் எட்வர்ட் கிரே விவரித்தார்.  
வலது|thumb

## விளக்கம்
[இடது|thumb| [இலங்கையின் கண்டலமாவில் ]]
இந்த தவளைகளானது சுமார் 7–8  செ.மீ.&nbsp; உடல் நீளம் கொண்டவை.  இவை பெரும்பாலும் பழுப்பு, மஞ்சள், சாம்பல் அல்லது மேலே வெண்மையான நிறத்தைக் கொண்டவையாக இருக்கும். உடலில் புள்ளிகள் அல்லது திட்டுகளுடன் இருக்கும். மேலும் அரிதாக தலையின் பின்புறம் மற்றும் பின்புறத்தின் முன்புறத்தில்  மணற்கடிகை வடிவ உருவத்துடன் இருக்கும். லோரல் மற்றும் கன்னப் பொட்டு எலும்புப் பகுதிகள் கருத்திருக்கும். மேல் உதட்டில் ஒரு மெல்லிய கோடு இருக்கும். தொடைகளின் பின்புறம் வட்டமான, மஞ்சள் புள்ளிகளைக் கொண்டிருக்கும், இவை பொதுவாக அடர்-பழுப்பு அல்லது ஊதா நிற வலைப்பின்னலால் பிரிக்கப்படுகின்றன. மேலே உள்ள தோல்  மென்மையானது.  கண்ணிலிருந்து தோள்பட்டை வரை ஒரு மடிப்பு நீண்டுள்ளது. ஆண் தவளைகளுக்கு உள் குரல் பைகள் உள்ளன.  

## பரவல் மற்றும் சூழலியல்
இவை பூட்டான், இந்தியா, நேபாளம் , இலங்கை, மேற்கு மற்றும் தெற்கு வங்காளதேசம் முதல் சிட்டகாங் மாவட்டம் வரை பரவலாக உள்ளன; மேலும் இதன் எல்லைக்கு அருகிலுள்ள சீனா மற்றும் மியான்மரிலும் பரவி இருக்ககூடும். இந்த தவளை பன்னாட்டு இயற்கைப் பாதுகாப்புச் சங்கத்தால் தீவாய்ப்பு கவலை குறைந்த இனமாக பட்டியலிட்டுள்ளது.  

## மேற்கோள்கள்

## குறிப்புகள்

* .
* , Plate 82 image.
* .

## வெளி இணைப்புகள்

* ஆம்பிபியா வலை

பகுப்பு:தவளைகள்
கூர்வாய் அழகுத் தவளை

**கூர்வாய் அழகுத் தவளை** (*Microhyla ornata* பொதுவாக *the ornate narrow-mouthed frog, ornate narrow-mouthed toad, or ornamented pygmy frog,* என்றும் அறியப்படுகிறது ). என்பது தெற்காசியாவில் காணப்படும் ஒரு வகை கூர்வாய்த் தவளை ஆகும். இந்த நீர்நில வாழ்வனமானது காஷ்மீர், நேபாளம், தீபகற்ப இந்தியா மற்றும் அந்தமான் நிக்கோபார் தீவுகள், இலங்கை, வங்கதேசம் போன்ற பகுதிகளில் பரவியுள்ளது.  இது முன்னர் *மைக்ரோஹைலா ஃபிசிப்சை* ஒத்ததாக கருதப்பட்டது; எனவே, இதன் வேறு பொதுவான பெயர்கள் வேறு எந்தவொரு இனத்தையும் குறிக்கலாம்.  

## விளக்கம்
இடது|thumb| ஜல்பைகுரி (பெருபாரி) பாலாஷ் பந்தில் காணப்பட்ட ஒரு தவளை
*மைக்ரோஹைலா* பேரினத் தவளைகள் சிறியவை. பொதுவாக இவற்றின் முதுகுப் புறப் பகுதியில்  உள்ள அம்பு வடிவ அடையாளத்தால் இவற்றை அடையாளம் காணலாம். இவை பொதுவாக அடர் பழுப்பு நிற தோல்திட்டுடன் மஞ்சள் நிறத்தில் இருக்கும். இந்த இனமானது சிறிய தலை கொண்டதாக, பற்கள் அற்றதாகவும், தெளிவான செவிப்பகுதி இல்லாததாகவும் இருக்கும். விரல் நுனிகளில் கரண்டி வடிவமானவையாகவும் மற்றும் விரல்களுக்கு இடையில் சிறிய வலைப் பின்னல் உள்ளது. ஆண் தவளைகளுக்கு கலவித்திண்டு இல்லை. பின்புறத்தில் உள்ள தோல்  மென்மையானது, என்றாலும் அதில் சில பொக்குகள் உள்ளன. ஆண் தவளைகள் மூக்கு முதல் ஆசனவாய்வரை சுமார்   நீளமுள்ளவையாகவும்,  பெண் தவளைகள் சுமார்    நீளமுள்ளவையாகவும் உள்ளன.  

## பரவல் மற்றும் வாழ்விடம்
கூர்வாய் அழகுத் தவளை வங்கதேசம், பூட்டான், இந்தியா, நேபாளம், பாக்கிதான், இலங்கை ஆகிய பகுதிகளைப் பூர்வீகமாகக் கொண்டுள்ளது. வெப்பமண்டல மற்றும் துணை வெப்பமண்டல புல்வெளிகள், சவன்னாக்கள் மற்றும் புதர்நிலங்கள் முதல் வெப்பமண்டல மற்றும் துணை வெப்பமண்டல ஈரமான அகல காடுகள், வெப்பமண்டல மற்றும் துணை வெப்பமண்டல உலர் அகன்ற இலைக் காடுகள் மற்றும் வெப்பமண்டல மற்றும் துணை வெப்பமண்டல ஊசியிலைக் காடுகள் வரையிலான வாழிடங்களில் இது புல் மற்றும் இலைக் குப்பைகளில் காணப்படுகிறது .  

சில வாழிடங்களில், இந்த தவளை யானை லத்திகளை ( சாணம்) தன் இருப்பிடமாக கொள்கின்றன . 

## உயிரியல்
கூர்வாய் அழகுத் தவளை காடுகளின் தரையில் இலைக் குப்பைகளில் பாதி மறைந்து வாழ்கிறது. இது முதன்மையாக இரவாடி விலங்கு என்றாலும் இது மழைக்காலத்திலும் பகலிலும் நடமாடக்கூடியது. இது மழைக்காலத்தில் உருவாகும் குளம், குட்டைகளில் இனப்பெருக்கம் செய்கிறது.  

## நிலைமை
இந்த தவளை பரந்த பரப்பளவில் வாழ்விடத்தைக் கொண்டுள்ளது. மேலும் இதன் எண்ணிக்கையானது  நிலையானதாகத் தோன்றுகிறது. எனவே பன்னாட்டு இயற்கைப் பாதுகாப்புச் சங்கம் இதை " தீவாய்ப்புக் கவலை குறைந்த இனம் " என்று வகைப்படுத்தி உள்ளது. ஏனெனில் இதன் எண்ணிக்கை விகிதத்தில் வீழ்ச்சி ஏதேனும் இருந்தால், அதை மிகவும் அச்சுறுத்தலுக்கு உள்ளான இனம் என்ற பிரிவில் பட்டியலிட நியாயமான காரணங்கள் இல்லை என்று கருதுகிறது. இது காணப்படக்கூடிய பகுதிகளில் பொதுவாக பல்வேறு வாழ்விட வகைகளை ஏற்றுக்கொள்ளக்கூடியது. இந்த இனத்திற்கு குறிப்பிட்ட அச்சுறுத்தல்கள் எதுவும் அடையாளம் காணப்படவில்லை.  

## மேற்கோள்கள்

## வெளி இணைப்புகள்
* இனங்கள் கணக்கு 

பகுப்பு:தவளைகள்
புள்ளித் தவளை

**புள்ளித் தவளை** (Megastomatohyla mixomaculata) அல்லது (Variegated tree frog) என்பது ஹைலிடிக் என்ற குடும்பத்தைச் சார்ந்த ஓரிட வாழ்வி தவளையாகும். இவை மெக்சிக்கோ நாட்டில் இயற்கை வாழ்விடங்களான துணை வெப்பமண்டல அல்லது வெப்பமண்டல ஈரமான மான்ட்டேன் காட்டுப்பகுதியில் ஓடும் ஆற்றை வாழிடமாகக் கொண்டுள்ளது. தற்போதைய நிலவரப்படி அதிகமாக (Habitat destruction) அழிக்கப்பட்டுவருகிறது. 

## மேற்கோள்கள்

* 

பகுப்பு:தவளைகள்
மேற்கு வடக்கு வழித்தடம், சென்னை புறநகர்

**மேற்கு வடக்கு வழித்தடம்** (*West North Line*) என்பது சென்னை (மெட்ராஸ்) நகரத்திலிருந்து மேற்கு - வடக்கு நோக்கி செல்லும் ஐந்தாவது நீளமான புறநகர் தொடருந்து வழித்தடமாகும். இந்த வழித்தடமானது சென்னை சென்னை மத்திய மூர் மார்க்கெட் கட்டிடம் முதல் திருப்பதி வரை உள்ளது. புறநகர் இரயில் சேவைகள் திருத்தணி வரையிலும் மற்றும் MEMU சேவைகள் திருப்பதி வரையிலும் இயக்கப்படுகிறது.

## மேற்கோள்கள்

பகுப்பு:சென்னை புறநகர் தொடருந்து வழித்தடம்
பகுப்பு:சென்னை போக்குவரத்து
மேற்கு தெற்கு வழித்தடம், சென்னை புறநகர்

**மேற்கு தெற்கு வழித்தடம்** (*West South Line*) சென்னை (மெட்ராஸ்) நகரத்திலிருந்து மேற்கு - தெற்கு நோக்கி, 289 கி.மீ. செல்லும் மிகவும் நீளமான புறநகர் தொடருந்து வழித்தடமாகும். இந்த வழித்தடமானது சென்னைக் கடற்கரை முதல் விழுப்புரம் வரை உள்ளது. புறநகர் இரயில் சேவைகள் அரக்கோணம் வரையிலும் மற்றும் MEMU சேவைகள் வேலூர் வரையிலும் இயக்கப்படுகிறது.

## மேற்கோள்கள்

பகுப்பு:சென்னை புறநகர் தொடருந்து வழித்தடம்
பகுப்பு:சென்னை போக்குவரத்து
நந்தா செவிலியர் கல்லூரி

**நந்தா செவிலியர் கல்லூரி** என்பது தமிழ்நாட்டில்  டாக்டர் எம்.ஜி.ஆர் மருத்துவப்பல்கலைக்கழகத்தின் இணைவு பெற்றுள்ள 
ஒரு தனியார் கல்லூரியாகும். இக்கல்லூரி தமிழ்நாட்டின் ஈரோடு மாவட்டத்தில் அமைந்துள்ளது. இக்கல்லூரி 1998 ஆண்டு தொடங்கப்பட்டது. மருத்துவத்துறையில் பெண் கல்வியை ஊக்குவிக்கும் வகையில் இக்கல்லூரி செயல்பட்டு வருகிறது
## படிப்புகள்
இக்கல்லூரியில் பட்டயம், இளங்கலை, முதுகலைசெவிலியர் படிப்புகள் வழங்கப்பட்டு வருகின்றன.

## சான்றுகள்
  

=வெளியிணைப்புகள்=

பகுப்பு:ஈரோடு மாவட்ட பல்கலைக்கழகங்களும் கல்லூரிகளும்
பகுப்பு:தமிழ்நாடு டாக்டர் எம்.ஜி.ஆர். மருத்துவப் பல்கலைக்கழக இணைவுக்கல்லூரிகள்
வினோத் பாபு

**வினோத் பாபு** (சூன் 11, 1990) என்பவர் தமிழ்த் தொகுப்பாளர்கள், நகைச்சுவையாளர் மற்றும் தொலைக்காட்சி நடிகர் ஆவார்.

## ஆரம்பகால வாழ்க்கை
வினோத் பாபு ஜூன் 11 1990 ஆம் அன்று தமிழ்நாட்டில் உள்ள திருச்சிராப்பள்ளியில் பிறந்தார். திருச்சிராப்பள்ளி அரசு உயர்நிலைப்பள்ளியில் இடைநிலைக் கல்வியை முடித்து ஸ்ரீவில்லிபுட்டூர் கலசலிங்கம் பல்கலைக்கழகத்தில் இளங்கலை பட்டம் பெற்றவர்.

## தொலைக்காட்சி வாழ்க்கை
இவர் 2014ஆம் ஆண்டு ஆதித்யா தொலைக்காட்சியில் *கோலிவுட் சம்பிரதாயம்* என்ற நிகழ்ச்சி மூலம் தொகுப்பாளராக அறிமுகமானார். அதைத் தொடர்ந்து *காமெடிக்கு நாங்க கரண்டி* என்ற நிகழ்ச்சியையும் அதே தொலைக்காட்சியில் தொகுத்து வழங்கினார்.

2018ஆம் ஆண்டில் சிவகாமி என்ற தொடரின் மூலம் நடிகராக அறிமுகமானார். ஜாதி மாறி திருமணம் செய்யும் இரு இளம் ஜோடிகள் அதனால் அவர்கள் எதிர்கொள்ளும் பல பிரச்சனைகளை மையமாக எடுக்கப்பட்ட தொடரில் ராஜ்குமார் என்ற கதாபாத்திரத்தில் கதாநாயகனாக நடித்தார். இவருக்கு ஜோடியாக நீனு கார்த்திகா நடித்துள்ளார். இந்த தொடர் இவருக்கு ஒரு நல்ல பெயரை கொடுத்தது. இந்த தொடர்  	கலர்ஸ் தமிழ் தொலைக்காட்சியில் ஒளிபரப்பானது.

2019ஆம் ஆண்டு விஜய் தொலைக்காட்சியில் ஒளிபரப்பான கலக்கப் போவது யாரு? (பகுதி 8) என்ற நகைச்சுவை நிகழ்ச்சியில் போட்டியாளராக பங்கு கொண்டார். அதைத் தொடர்ந்து அதே ஆண்டில் சுந்தரி நீயும் சுந்தரன் நானும் என்ற தொடரில் கதாநாயகனாக நடித்துள்ளார்.

## தொடர்கள்

## மேற்கோள்கள்

பகுப்பு:1990 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
பகுப்பு:திருச்சிராப்பள்ளித் திரைப்பட நடிகர்கள்
பகுப்பு:தமிழ்த் தொலைக்காட்சி தொகுப்பாளர்கள்
பகுப்பு:தமிழ் நகைச்சுவை நடிகர்கள்
பகுப்பு:தமிழ்த் தொலைக்காட்சி நடிகர்கள்
பகுப்பு:தமிழ்நாட்டு தொலைக்காட்சி பிரமுகர்கள்
அஸ்வந்த் திலக்

**அஸ்வந்த் திலக்** என்பவர் தமிழ்த் திரைப்படம் மற்றும் தொலைக்காட்சி நடிகர் ஆவார். இவர் 2007 முதல் பூ (2008), ராவணன் (2010), நாயகி (2016) போன்ற பல திரைப்படங்களிலும் தென்றல் (2011-2014), வம்சம் (2014-2017), நெஞ்சம் மறப்பதில்லை (2017-2019) போன்ற தொலைக்காட்சி தொடர்களிலும் நடித்ததத்தன் மூலம் தமிழர்கள் மத்தியில் அறியப்படும் நடிகர் ஆவார்.

இவர் மலைக்கோட்டை (2007), கண்ணா லட்டு தின்ன ஆசையா (2013), காலா (2018) போன்ற திரைப்படங்களில் பின்னணி நடனக் கலைஞர் ராகவும் பணியாற்றியுள்ளார் என்பது குறிப்பிடத்தக்கது.

## தொடர்கள்

## மேற்கோள்கள்

பகுப்பு:1987 பிறப்புகள்
பகுப்பு:வாழும் மக்கள்
பகுப்பு:தமிழ்நாட்டு நடிகர்கள்
பகுப்பு:தமிழ்த் தொலைக்காட்சி நடிகர்கள்
பகுப்பு:தமிழ்நாட்டு தொலைக்காட்சி பிரமுகர்கள்
பகுப்பு:தமிழ்த் திரைப்பட நடிகர்கள்
பகுப்பு:தமிழ்நாட்டு நடனக்கலைஞர்கள்
பகுப்பு:மலையாளத் தொலைக்காட்சி நடிகர்கள்
பலெர்மோ கல்

**பலெர்மோ கல்** (**Palermo Stone**), பண்டைய எகிப்தைஆண்ட  எகிப்தின் முதல் வம்ச (கிமு 3150 – கிமு 2890)  பார்வோன்கள் முதல் ஐந்தாம் வம்ச (கிமு 2392 – கிமு 2283) பார்வோன்களின் பெயர்கள் மற்றும்  ஆட்சிக் காலம் குறித்த வரலாற்றுப் பதிவுகளை, பண்டைய எகிப்திய மொழியில் குறித்த, ஏழு கற்பலகைகளில் ஒன்றாகும்.  மேலும் இக்கற்பலகைகளில் எகிப்தில் ஒவ்வொரு ஆண்டிலும் நடைபெற்ற முக்கிய நிகழ்வுகளையும், பண்டைய எகிப்திய மொழியில் குறிக்கப்பட்டுள்ளது. இக்கற்பலகைகளை  பழைய எகிப்து இராச்சியத்தவர்களால் நிறுவப்பட்டது.நிறுவப்பட்டது.

இக்கற்பலகைகளில் ஒன்று தற்போது இத்தாலி நாட்டின் பலெர்மோ நகரத்தின் தொல்லியல் அருங்காட்சியகத்தில் உள்ளதால், இதற்கு பலெர்மோ கல் எனப்பெயராயிற்று. இற்கற்பலகைகள், எரிமலை குழம்புக் கற்களால் ஆனது. இந்தக் கற்பலகையின் ஐந்து துண்டுகள் கெய்ரோ நகர அருங்காட்சியகத்திலும், ஒரு துண்டுக் கற்பலகை இலண்டன் அருங்காடசியகத்திலும் உள்ளது.

## தொல்லியல் வரலாறு
இற்கற்பலகைகள்  விவரிக்கும் வரலாற்றுப் பதிவுகள், ஐந்தாவது வம்சத்தை விட பிற்பகுதியில் இருந்து வந்ததா என்பது தெரியவில்லை. எகிப்தின்  இருபத்தி ஐந்தாம் வம்சத்தின் (கிமு 747-656)  ஆட்சிக்குப் பின்னர் இந்த கற்பலகைகள்  மிகவும் பின்னர் செய்யப்பட்டது  என இற்கற்பலகையின் உள்ளடக்கத்திலிருந்து தெளிவாகத் தெரிகிறது. பலேர்மோ கல் மற்றும் பிற துண்டுகளால் பாதுகாக்கப்படுவதால், அவை விவரிக்கும் காலகட்டத்தில்  செதுக்கப்படவில்லை என்றும், அவைகள் நேரடியாக பழைய எகிப்திய இராச்சியத்தின் அசலை அடிப்படையாகக் கொண்டவை என பண்டைய எழுத்துக் கலை ஆய்வாளர்கள் கருதுகின்றனர். 

## முக்கியத்துவம்
பலெர்மோ கல் மற்றும் இது தொடர்பான பிற கற்பலகைகள் பழைய எகிப்து இராச்சிய காலத்திய பண்டைய எகிப்திய மொழியின்  ஆவணமாகும். இக்கற்பலகைகள் எகிப்தின் முதல் வம்சம்  முதல் எகிப்தின் ஐந்தாம் வம்ச பார்வோன்களின் பெயர்களையும், அவர்களது ஆட்சிக் காலங்களையும், வரலாற்றையும் விவரிக்கும் முக்கிய எழுத்து ஆவணம் ஆகும். 

## இதனையும் காண்க
* அபிதோஸ் மன்னர்கள் பட்டியல்
* கர்னாக் மன்னர்கள் பட்டியல்
* துரின் மன்னர்கள் பட்டியல்
* சக்காரா மன்னர்கள் பட்டியல்
* மெடிநெத் அபு மன்னர்கள் பட்டியல்
* எகிப்திய மன்னர்கள்

## மேற்கோள்கள்

## உசாத்துணை
* Partial and dated English translation of the text in J.H. Breasted, (1906). *Ancient Records of Egypt*, vol. I, sections 76–167. Chicago: University of Chicago Press.
* St. John, Michael (1999). *The Palermo Stone: An Arithmetical View*. London: University Bookshop Publications.
* Wilkinson, Toby A. H. (2000). *Royal Annals of Ancient Egypt*. New York: Columbia University Press. .
* Wilkinson, Toby A. H. (1999). *Early Dynastic Egypt*. London: Routledge. .
* O'Mara, P.F. (1979). *The Palermo Stone and the Archaic Kings of Egypt*. Calif: Paulette Pub. Co, 113-131.
## வெளி இணைப்புகள்

* Extract of a lecture given by T.A.H. Wilkinson, University College London 2000
* Image of London fragment and translation, Petrie Museum
* Gallery of images of Palermo Stone and Cairo fragments (and more) by J.D. Degreef.
* Christine Tetley's book .
*  New research and insights into the Palermo Stone

பகுப்பு:எகிப்தின் தொல்பொருட்கள்
பகுப்பு:தொல்பொருட்கள்
பகுப்பு:எகிப்திய நாகரிகம்
பகுப்பு:எகிப்தின் வரலாறு
பகுப்பு:பண்டைய எகிப்து
எஸ். மோட்டூர்

**எஸ். மோட்டூர்** என்பது தமிழ்நாட்டின் எல்லைப்புற மாவட்டங்களில் ஒன்றாகிய கிருஷ்ணகிரி மாவட்டத்தில் அமைந்துள்ள செம்படமுத்தூர் ஊராட்சிக்குட்பட்ட குக்கிராமமாகும் ஆகும். 

மோட்டூர் என்ற பெயர் நிறைய ஊர்களுக்கு சூட்டப்பட்டிருப்பதால் அடையாளம் கருதி செம்படமுத்தூர் என்பதின் முதல் எழுத்தான (ஆங்கிலம்) "S" சேர்த்து S. மோட்டூர் என்று பெயர் உருவாக்கம் பெற்றது. இக்கிராமத்தை ஒட்டி தமிழ்நாட்டின் முக்கிய ஆறுகளில் ஒன்றான தென்பெண்ணை ஆறு பாய்கிறது. எனவே இவ்வூரில் விவசாயம் செழித்து விளங்குகிறது. நெல், கரும்பு, வாழை, கேழ்வரகு, தக்காளி போன்றவை பெருமளவில் பயிரிடப்படுகிறது. 

இக்கிராமத்தில் ஊராட்சி ஒன்றிய தொடக்கப்பள்ளி ஒன்று அமைந்துள்ளது. சுமார் 90 மாணவ மாணவியர் கல்வி பயில்கின்றனர். மேலும் அங்கன்வாடி மையம் ஒன்றும் அமைந்துள்ளது.

## மக்கள்தொகை
இவ்வூரின் மக்கள்தொகை சுமார் 400 ஆகும். ஆண்களும் பெண்களும் ஏறக்குறைய சம அளவில் உள்ளனர். செம்படமுத்தூர் ஊராட்சியின் இரண்டாவது பெரிய ஊராக எஸ். மோட்டூர் விளங்குகிறது.

## இளைஞர் மன்றம்
இவ்வூர் இளைஞர்கள் ஒருங்கிணைந்து 'மகாகவி பாரதியார் இளைஞர் நற்பணி சங்கம்' ஒன்றை ஏற்படுத்தி சமூகப்பணி ஆற்றி வருகின்றனர். இவர்களின் சேவையை பாராட்டி கிருஷ்ணகிரி மாவட்டத்தில்  2015 ஆம் ஆண்டின் சிறந்த இளைஞர் மன்றமாக தேர்வு செய்யப்பட்டு ரூ. 25000 பரிசும் பாராட்டுச் சான்றிதழும் வழங்கப்பட்டது.

## கோவில்கள்
இவ்வூரில் ஓம்சக்தி கோவில் அமைந்துள்ளது. வேறு ஊர்களில் உள்ள பக்தர்கள் பலரும் இங்கு வந்து மாலையணிந்து மேல்மருவத்தூர் செல்வது வழக்கம்.  இது தவிர கருமாரியம்மன் கோவில், விஷ்ணுதேவி கோவில், பிள்ளையார் கோவில் ஆகியவை அமைந்துள்ளன.

பகுப்பு:கிருஷ்ணகிரி மாவட்டத்திலுள்ள கிராமங்கள்
ராசி வான் டெர் டசென்

**ஹென்ட்ரிக்** " **ராசி** " **வான் டெர் டஸ்ஸன்** (பிறப்பு: பிப்ரவரி 7, 1989) ஒரு தென்னாப்பிரிக்க துடுப்பாட்ட வீரர். இவர் தென்னாப்பிரிக்கத் துடுப்பாட்ட அணிக்காக பன்னாட்டுப் போட்டிகளிலும் உள்ளூர்ப் போட்டிகளில்  ஹைவெல்ட் லயன்ஸ் துடுப்பாட்ட அணிக்காகவும் விளையாடி வருகிறார். 2018 *தென்னாப்பிரிக்க துடுப்பாட்ட ஆண்டுவிழாவில்*, இவர் ஆண்டின் ஐந்து துடுப்பாட்ட வீரர்களில் ஒருவராக தேர்வு செய்யப்பட்டார். ஆகஸ்ட் 2019இல், கிரிக்கெட் தென்னாப்பிரிக்காவின் விருது வழங்கும் விழாவில் ஆண்டின் பன்னாட்டு ஆண்கள் அறிமுக வீரராக தேர்வு செய்யப்பட்டார். அதே மாதத்தின் பிற்பகுதியில், கிரிக்கெட் தென்னாப்பிரிக்கா அவருக்கு 2019–20 பருவத்துக்கான மைய ஒப்பந்தத்தை வழங்கியது.

## பன்னாட்டுப் போட்டிகள்
செப்டம்பர் 2018இல், சிம்பாப்வேக்கு எதிரான தென்னாப்பிரிக்காவின் பன்னாட்டு இருபது20 (இ20ப) தொடருக்கான அணியில் இவர் இடம்பெற்றார். அதைத்தொடர்ந்து 9 அக்டோபர் 2018 அன்று நடந்த சிம்பாப்வேக்கு எதிராக போட்டியில் தென்னாப்பிரிக்காவுக்காக இ20ப போட்டிகளில் அறிமுகமானார். 2019 ஜனவரியில், பாகிஸ்தானுக்கு எதிரான தொடருக்கான தென்னாப்பிரிக்காவின்  ஒருநாள் பன்னாட்டு (ஒநாப) அணியில் இவர் இடம்பெற்றார். பிறகு ஜனவரி 19, 2019 அன்று நடந்த பாகிஸ்தானுக்கு எதிரான போட்டியில் தென்னாப்பிரிக்காவுக்காக ஒநாப போட்டிகளில் அறிமுகமானார். அறிமுகப் போட்டியில், வான் டெர் டசென் தனது முதல் ஒருநாள் நூறைப் பெற ஏழு ஓட்டங்கள் குறைவாக இருந்த நிலையில் 93 ஓட்டங்களுக்கு வீழ்ந்தார். மூன்று நாட்களுக்குப் பிறகு கிங்ஸ்மீட் அரங்கில் ஆட்டமிழக்காமல் 80 ஓட்டங்கள் எடுத்தார். ஐந்து ஒருநாள் போட்டிகள் கொண்ட தொடரில் இவர் மொத்தம் 241 ஓட்டங்கள் எடுத்து 120.5 என்ற சராசரியுடன் தொடரை முடித்தார்.

மார்ச் மாதம் இலங்கைக்கு எதிரான ஒருநாள் தொடரில் வான் டெர் டசென் தக்கவைக்கப்பட்டார். நான்கு போட்டிகள் கொண்ட தொடரில் இவர் ஒரு அரைநூறு உட்பட 112 ஓட்டங்கள் எடுத்து 56 என்ற சராசரியுடன் தொடரை முடித்தார். ஏப்ரல் 2019இல், 2019 துடுப்பாட்ட உலகக் கோப்பைக்கான தென்னாப்பிரிக்காவின் அணியில் இடம்பெற்றார். 2019 டிசம்பரில், இங்கிலாந்துக்கு எதிரான தொடருக்கான தென்னாப்பிரிக்காவின் தேர்வு அணியில் அவர் இடம் பெற்றார். இவர் டிசம்பர் 26, 2019 அன்று இங்கிலாந்துக்கு எதிராக நடந்த போட்டியில் தென்னாப்பிரிக்காவுக்காக தேர்வுப் போட்டிகளில் அறிமுகமானார்.

## மேற்கோள்கள்

பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1989 பிறப்புகள்
கல்லாங், சிங்கப்பூர்

**கல்லாங்** (Kallang) என்பது சிங்கப்பூரின் மத்திய பிராந்தியத்தில் அமைந்துள்ள ஒரு திட்டமிடல் பகுதி மற்றும் குடியிருப்பு நகரமாகும் .

நகரத்தின் வளர்ச்சி சிங்கப்பூரின் மிக நீளமான நதியான கல்லாங் நதியை மையமாகக் கொண்டுள்ளது. கல்லாங் திட்டமிடல் பகுதி வடக்கில் தோ பயோ, கிழக்கில் கெய்லாங், தென்கிழக்கில் மரைன் பரேட், தெற்கில் மெரினா கிழக்கு, தென்மேற்கில் டவுன்டவுன் கோர், மேற்கில் ரோச்சர் மற்றும் நியூட்டன், அதே போல் வடமேற்கில் நோவனா ஆகியவையும் உள்ளன. .

அதன் வரலாறு முழுவதும், கல்லாங் பல தேசிய அடையாளங்களுக்கான இடமாக இருந்து வருகிறது. அவற்றில் சில பழைய தேசிய அரங்கம் மற்றும் நாட்டின் முதல் நோக்கத்திற்காக கட்டப்பட்ட பொது விமான நிலையமான கல்லாங் விமான நிலையம் உட்பட கல்லாங் பேசின் கரையில் கட்டப்பட்டுள்ளன. புகழ்பெற்ற கல்லாங் கர்ஜனை மற்றும் கல்லாங் அலை ஆகியவை 18 தேசிய தின அணிவகுப்புகளை நடத்திய முன்னாள் தேசிய அரங்கத்தில் வேர்களைக் காணலாம். அத்துடன் பல குறிப்பிடத்தக்க கலாச்சார மற்றும் விளையாட்டு நிகழ்வுகள் உட்பட. எனவே, சிங்கப்பூரின் விமான மற்றும் விளையாட்டு வரலாறுகளில் கல்லாங் முக்கியப் பங்கு வகிக்கிறது.

இன்று, கல்லாங் ஜலான் பெசார் விளையாட்டரங்கம் மற்றும் சிங்கப்பூர் விளையாட்டு மையம் ஆகியவற்றின் இருப்பிடமாக அறியப்படுகிறது, இது புதிய தேசிய விளையாட்டரங்கம் மற்றும் சிங்கப்பூர் உட்புற விளையாட்டரங்கத்தின் தாயகமாக உள்ளது. புதிய தேசிய அரங்கம் 2016 ஆம் ஆண்டில் தேசிய தின அணிவகுப்பை நடத்தியது, அதே நேரத்தில் சிங்கப்பூர் உள்ளரங்க அரங்கம் உலகத் தரம் வாய்ந்த இசை நிகழ்ச்சிகளையும் உலகெங்கிலும் உள்ள புகழ்பெற்ற கலைஞர்களின் நிகழ்ச்சிகளையும் அடிக்கடி நடத்துகிறது.

## சொற்பிறப்பு
இப்போது கல்லாங் இருக்கும் பகுதி முதலில் சிங்கப்பூரின் 1830 கணக்கெடுப்பு வரைபடத்தில் "கிலாங்" என்று தோன்றியது. 1838 வாக்கில், அந்த இடத்தின் பெயர் "கெலாங்" என்று உச்சரிக்கப்பட்டது. நவீன கால "கல்லாங்" 1842 முதல் பயன்பாட்டில் உள்ளது,

கல்லாங் என்பது ஓராங் பிட்வாண்டா கல்லாங் என்று அழைக்கப்படும் ஓரங் லாட்டின் ஒரு குறிப்பிட்ட குழு ( "கடலின் மக்கள்") என்று ஒரு பழைய மலாய் குறிப்பு கூறுகிறது. அவர்கள் கல்லாங் நதி மற்றும் சிங்கப்பூர் ஆற்றின் அருகே வசித்து வந்தனர். ராபிள்ஸ் தரையிறங்கும் நேரத்தில் 1819 ஆம் ஆண்டில், சுமார் 500 ஒராங் பிதுவா கல்லாங் இருந்துள்ளனர். 1824 ஆம் ஆண்டில், டெமெங்குங் ஓராங் பிதுவா கல்லாங்கை மலேசியாவின்  சொகூரிலுள்ள புலை நதிக்கு மீளக்குடியமர்த்தினார். அவர்கள் சுமார் 100 குடும்பங்களைக் கொண்டிருந்தனர். இருப்பினும், 1847 ஆம் ஆண்டில், அவர்களில் பெரும்பாலோர் ஒரு பெரியம்மை தொற்றுநோயால் இறந்தனர். 1848 வாக்கில், ஒராங் பிதுவா கல்லாங் கிட்டத்தட்ட அழிந்துவிட்டது.

## நிலவியல்

### நிலப்பரப்பு
கல்லாங்கின் நிலப்பரப்பு பொதுவாக தட்டையானது மற்றும் தாழ்வானது. கடல் மட்டத்திலிருந்து 15 மீட்டருக்கு மேல் உயரமில்லை.

### ராபிள்ஸின் தரையிறக்கம்
நவீன சிங்கப்பூரின் நிறுவனர் சர் இசுடாம்போர்ட் ராபிள்ஸ் 1819 ஆம் ஆண்டில் சிங்கப்பூர் நிலப்பரப்பில் முதன்முதலில் தரையிறங்கிய சரியான இடம் தொடர்பான சர்ச்சை உள்ளது. சிங்கப்பூர் நதியின் ராபிள்ஸ் தரையிரங்கிய தளம் பொதுவாக அசல் தரையிறங்கும் இடம் என்று நம்பப்பட்டாலும், பிற ஆதாரங்கள் அந்த கூற்றை சவால் விடுக்கின்றன. சோ கிளான் காப்பகங்களில் உள்ள பதிவின் அடிப்படையில், இன்றைய கல்லாங் ரிவர்சைடு பூங்காவில் ராபிள்ஸ் அதற்கு பதிலாக கல்லாங் பேசினில் இறங்கியிருக்கலாம்.

## குறிப்புகள்

பகுப்பு:சிங்கப்பூரில் இடங்கள்